
RAPORT DE SPECIALITATE
privind mandatarea reprezentanților Municipiului Timișoara în Adunarea Generală a Acționarilor la Compania Locală de Termoficare COLTERM S.A. Timișoara, pentru a aproba înființarea a cinci societăți cu răspundere limitată și a unui sediu secundar (punct de lucru), conform solicitării Consorțiului "Alfa & Quantum S.P.R.L., Maestro S.P.R.L. și Insolvein S.P.R.L."


Având în vedere Referatul de aprobare al proiectului de hotărâre, al Primarului Municipiului Timișoara și Proiectul de hotărâre privind mandatarea reprezentanților Municipiului Timișoara în Adunarea Generală a Acționarilor la Compania Locală de Termoficare COLTERM S.A. Timișoara, pentru a aproba înființarea a cinci societăți cu răspundere limitată și a unui sediu secundar (punct de lucru), conform solicitării Consorțiului "Alfa & Quantum S.P.R.L., Maestro S.P.R.L. și Insolvein S.P.R.L.";
	Având în vedere Hotărârea Consiliului Local al Municipiului Timișoara nr. 444/23.11.2021 privind numirea reprezentanților Municipiului Timișoara în Adunarea Generală a Acționarilor la întreprinderile publice la care este acționar unic, majoritar sau la care deține controlul;
Având în vedere adresa Consorțiului "Alfa & Quantum S.P.R.L., Maestro S.P.R.L. și Insolvein S.P.R.L." înregistrată la Primăria Municipiului Timișoara cu nr. SC2022-10824/05.05.2022;
Facem următoarele precizări:
Consorțiul "Alfa & Quantum S.P.R.L., Maestro S.P.R.L. și Insolvein S.P.R.L.", în calitate de administrator judiciar al Companiei Locale de Termoficare COLTERM S.A. Timișoara, prin adresa înregistrată la Primăria Municipiului Timișoara cu nr. SC2022-10824/05.05.2022, solicită mandatarea reprezentanților Municipiului Timișoara în AGA pentru exprimarea poziției acționarului unic referitor la punctele I-VI din convocatorul anexat.
În adresa de convocare se solicită AGA înființarea următoarelor societăți cu răspundere limitată, având ca asociat unic Compania Locală de Termoficare COLTERM S.A. Timișoara:
1. ENERGYPROD HYDRO 1 S.R.L. (denumire rezervată la ORC Timiș prin formularul cu nr. 61604/19.04.2022)
2. ENERGYPROD AQUA S.R.L.  (denumire rezervată la ORC Timiș prin formularul cu nr. 61591/19.04.2022)

3. ENERGYPROD SUNNY S.R.L. (denumire rezervată la ORC Timiș prin formularul cu nr. 61599/19.04.2022)
4. ENERGYPROD WASTE S.R.L. (denumire rezervată la ORC Timiș prin formularul cu nr. 61589/19.04.2022)
5. ENERGYPROD BIODIG S.R.L. (denumire rezervată la ORC Timiș prin formularul cu nr. 61595/19.04.2022)
La punctul VI din convocator se solicită aprobarea AGA pentru înființarea de către Compania Locală de Termoficare COLTERM S.A. Timișoara a unui sediu secundar (punct de lucru) - respectiv CET PHOENIX, situat în Timișoara, str. Episcop Alexandru Bonnaz, nr. 1, înscris în CF nr. 453503 Timișoara.
	În conformitate cu prevederile art. 121 din Legea nr. 31/1990 privind societățile, republicată, cu modificările și completările ulterioare, acţionarii reprezentând întreg capitalul social vor putea, dacă nici unul dintre ei nu se opune, să ţină o adunare generală şi să ia orice hotărâre de competenţa adunării, fără respectarea formalităţilor cerute pentru convocarea ei.
În conformitate cu prevederile art. 125 din Legea nr. 31/1990 privind societățile, republicată, cu modificările și completările ulterioare, acţionarii pot participa şi vota în adunarea generală prin reprezentare, în baza unei împuterniciri acordate pentru respectiva adunare generală.
În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
Potrivit prevederilor art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
Având în vedere prevederile legale expuse în prezentul raport, apreciem că proiectul de hotărâre privind mandatarea reprezentanților Municipiului Timișoara în Adunarea Generală a Acționarilor la Compania Locală de Termoficare COLTERM S.A. Timișoara, pentru a aproba înființarea a cinci societăți cu răspundere limitată și a unui sediu secundar (punct de lucru), conform solicitării Consorțiului "Alfa & Quantum S.P.R.L., Maestro S.P.R.L. și Insolvein S.P.R.L.", îndeplinește condițiile pentru a fi supus dezbaterii și aprobării plenului consiliului local. 


Director Economic,			              		 Consilier BGCMSISP,
   Steliana Stanciu						      Violeta Lazăr

